**Erasmus +**

**Mobilita pre zamestnancov/pracovníkov v školskom vzdelávaní**

**Záväzok kvality**

**Povinnosti vysielajúcej organizácie**

* ***Nadviazať*** *na Európsky plán rozvoja inštitúcie.*
* ***Vybrať*** *účastníkov stanovením jasne definovaných a transparentných výberových kritérií a postupov.*
* ***Pomôcť*** *partnerským inštitúciám s organizačnými záležitosťami pri zabezpečovaní hospitácií a výučby.*
* *Ak jeden alebo viacerí z vybraných účastníkov narazia na* ***prekážky pri mobilite****, musia byť pre nich dohodnuté špecifické podmienky (napr. osoby so špeciálnymi vzdelávacími potrebami alebo osoby s telesným postihnutím). V prípade potreby zabezpečiť pre sprievodné osoby všetky praktické záležitosti.*
* ***Organizovať*** *jazykovú (v prípade potreby), pedagogickú a interkultúrnu prípravu pre zamestnancov/pracovníkov, ktorí sa zúčastnia mobility.*
* ***Podporovať*** *opätovnú integráciu účastníkov mobilít a stavať na ich novonadobudnutých zručnostiach v prospech školy, pedagógov a žiakov.*
* ***Vyhodnotiť*** *mobilitu ako celok, aby sa zistilo, či boli dosiahnuté ciele a požadované výsledky.*
* ***Šíriť*** *výsledky mobilitného projektu v čo najväčšej miere.*

**Povinnosti vysielajúcej a hosťujúcej organizácie**

* ***Dohodnúť sa*** *na programe vzdelávania alebo výučby šitom na mieru pre každého účastníka.*
* ***Definovať*** *plánované výsledky počas mobility, vrátane dopadu na zúčastnené organizácie, ako aj výsledky individuálneho učenia sa účastníka z hľadiska kompetencií.*
* ***Dohodnúť sa*** *s účastníkom na pracovnom programe mobility tak, aby plánovaný program   
  a vzdelávacie výstupy boli jasné pre všetky zúčastnené strany.*
* ***Zabezpečiť*** *overenie a uznanie získaných kompetencií. Uznať vzdelávacie výstupy, ktoré pôvodne neboli plánované, ale boli dosiahnuté počas mobility. Používať Europass pre uznávanie vzdelávacích výstupov.*
* ***Poskytovať***  *potrebné informácie a pomoc účastníkom.*
* ***Vytvoriť*** *primerané komunikačné kanály, ktoré budú aktívne počas trvania mobility, sprístupniť ich a oboznámiť s nimi účastníkov a zapojené organizácie.*
* ***Sledovať*** *a priebežne hodnotiť napredovanie účastníka počas mobility a prijať v prípade potreby vhodné opatrenia.*

**Povinnosti hostiteľskej organizácie**

* ***Podporovať*** *porozumenie kultúry a mentality hostiteľskej krajiny.*
* ***Priradiť***  *účastníkom úlohy a povinnosti tak, aby zodpovedali ich kompetenciám a cieľom vzdelávania, ako je stanovené v pracovnom programe a zabezpečiť, aby bolo k dispozícii vhodné vybavenie a podpora.*
* ***Určiť*** *školiteľa alebo mentora na sledovanie napredovania vo vzdelávaní účastníka a alebo na profesionálnu podporu.*
* ***Poskytnúť*** *praktickú pomoc v prípade potreby, vrátane stanovenia konkrétneho kontaktného bodu pre účastníkov.*
* *Ak je to nutné, pomôcť vysielajúcej škole a účastníkovi* ***zabezpečiť*** *vhodné poistenie   
  v hostiteľskej krajine.*

**Povinnosti účastníka**

* ***Dohodnúť sa*** *s vysielajúcou a hostiteľskou organizáciou na pracovnom programe tak, aby plánované výstupy boli jasné pre všetky zúčastnené strany.*
* ***Dodržiavať*** *všetky dohodnuté podmienky mobility a urobiť všetko preto, aby bola mobilita úspešná.*
* ***Rešpektovať*** *a dodržiavať pravidlá a predpisy hostiteľskej organizácie, jej bežnú pracovnú dobu, pravidlá správania sa a pravidlá zachovania mlčanlivosti.*
* ***Oznámiť*** *vysielajúcej a hostiteľskej organizácii akýkoľvek problém alebo zmenu, ktoré sa vyskytli v súvislosti s mobilitou.*

*•* ***Predložiť*** *po ukončení mobility správu v stanovenej forme spolu s požadovanými podpornými dokumentmi týkajúcimi sa nákladov.*

*Podpisy*

*Vysielajúca organizácia, meno a priezvisko, dátum*

*Hostiteľská organizácia, meno a priezvisko, dátum*

*Účastník, meno a priezvisko, dátum*